TARYBOS REGLAMENTAS (EB, EURATOMAS) Nr. 1734/2005
2005 m. spalio 17 d.
panaikinantis Tarybų reglamentą Nr. 6/66/Euratomas, 121/66/EEB, Tarybų reglamentą Nr. 7/66/Euratomas, 122/66/EEB ir Tarybų reglamentą Nr. 174/65/EEB, 14/65 Euratomas
EUROPOS SĄJUNGOS TARYBA,
atsižvelgdama į Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 (1), su paskutiniais pakeitimais, padarytais Reglamentu (EB, Euratomas) Nr. 31/2005 (2),
atsižvelgdama į Komisijos pasiūlymą,
atsižvelgdama į Tarnybos nuostatų komiteto nuomonę,
kadangi:
(1)
1966 m. liepos 28 d. Tarybų reglamentas Nr. 6/66/Euratomas, 121/66/EEB, nustatantis sąrašą vietų, kuriose dirbant gali būti skirta būsto nuomos pašalpa, maksimalią šitos pašalpos sumą ir jos skyrimo taisykles (3), nustato Tarnybos nuostatų VII priedo 14a straipsnio taikymo taisykles. Minėtas straipsnis buvo panaikintas 2004 m. kovo 22 d. Tarybos reglamentu (EB, Euratomas) Nr. 723/2004, iš dalies keičiančiu Europos Bendrijų pareigūnų tarnybos nuostatus ir kitų Europos Bendrijų tarnautojų įdarbinimo sąlygas (4).
(2)
1966 m. liepos 28 d. Tarybų reglamentas Nr. 7/66/Euratomas, 121/66/EEB, nustatantis sąrašą vietų, kuriose dirbant gali būti skirta transporto pašalpa, maksimalią šitos pašalpos sumą ir jos skyrimo taisykles (5), susijęs su Tarnybos nuostatų VII priedo 14b straipsnyje numatytų transporto pašalpų skyrimo taisyklėmis. Minėtas straipsnis taip pat buvo panaikintas Reglamentu (EB, Euratomas) Nr. 723/2004.
(3)
1965 m. gruodžio 28 d. Tarybų reglamentas Nr. 174/65/EEB, 14/65/Euratomas, nustatantis statistines mirtingumo ir suluošinimo lenteles bei tariamus atlyginimo padidinimus, kurie turėtų būti taikomi skaičiuojant statistines draudimo kainas, numatytas Europos Bendrijų pareigūnų tarnybos nuostatuose (6), susijęs su Tarnybos nuostatų VIII priedo 39 straipsnio įgyvendinimu, Reglamentu (EB, Euratomas) Nr. 723/2004 buvo taip pat panaikintas.
(4)
Tikslumo ir teisinio aiškumo sumetimais pirmiau minėti ir prasmės netekę reglamentai turėtų būti panaikinti,
PRIĖMĖ ŠĮ REGLAMENTĄ:
1 straipsnis
Reglamentai Nr. 6/66/Euratomas, 121/66/EEB, Nr. 7/66/Euratomas, 122/66/EEB ir Nr. 174/65/EEB, 14/65/Euratomas yra panaikinami.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 2005 m. spalio 17 d.